Горска поляна
Горска поляна е село в Югоизточна България. То се намира в община Болярово, област Ямбол.

География 
Село Горска поляна се намира в Югоизточна България, в северозападното подножие на Странджа планина, на около 350-400 метра над морското равнище, с координати 42 градуса и 49 минути географска ширина и 26 градуса и 38 минути източно географска дължина. Атмосферно налягане – между 942 и 956 хектопаскала.

Селото се намира на 17 км от общинския център – град Болярово, на 38 км от град Елхово и на 48 км от град Средец, на 61 км от областния център Ямбол, на 78 км от град Бургас, на 17 км от село Голямо Крушево, само на 3 км от село Вълчи извор и на 7 км от село Ружица. От село Момина църква на север, където е била общината, е на 7 км, на 15 км от село Факия. На юг е село Воден на 31 км и на изток е село Странджа – 18 км.

Землището на село Горска поляна е 40873 дка земя – ниви, гори, пасища, реки и селище.
Подходящо е за почивка, отдих и туризъм. Близки язовири са: Малко Шарково, Пожара, Плочата, Дъволан и Корията.

История 
Старото име на селото е Яйладжък, на турски означава Плато.

Културни и природни забележителности 
 Църква Свети Пророк Илия

Други 
 На 4 септември 2005 година по повод 360 години от първите писмени данни за селото е проведена Земляческата среща на Горска поляна.

Външни препратки 

Села в област Ямбол
Населени места в община Болярово